**Csongrád Város Polgármesterétől M**

**Száma**: Önk/89-1/2022.

**Témafelelős:** Dr. Juhász László jegyző

***E L Ő T E R J E S Z T É S***

**Csongrád Városi Önkormányzat Képviselő-testületének**

**2022. május 26-ai ülésére**

**Tárgy:** A köztisztviselők illetményalapjáról szóló 31/2018. (XII. 21. )önkormányzati rendelet módosítása

**Tisztelt Képviselő-testület!**

Csongrád Városi Önkormányzat Képviselő-testülete a 24/2021. (XI. 26.) önkormányzati rendeletében a Csongrádi Polgármesteri Hivatal köztisztviselőinek illetményalapját 2022. január 1. napjától 61.000 Ft-ban állapította meg

Az inflációs hatások mérséklése érdekében, Csongrád Városi Önkormányzat 2022. évi költségvetésében 2022. év június 1. napjától betervezésre került a köztisztviselők illetményének emelése.

Az elmúlt hónapokban felgyorsult inflációnövekedés és a közszférában történt év közbeni béremelés követése még inkább indokolttá teszi az alapilletmény emelését.

Mindezekre tekintettel javasolom 2022. június 1-napjától 66.000 Ft-ban megállapítani a köztisztviselői alapilletmény mértékét.

Kérem az előterjesztés megtárgyalását és a rendelet-tervezet elfogadását.

Csongrád, 2022. május 16.

Bedő Tamás

polgármester

**Csongrád Városi Önkormányzat Képviselő-testületének .../.... (...) önkormányzati rendelete**

**A köztisztviselők illetményalapjáról szóló** 31/2018. (XII. 21. )önkormányzati rendelet módosításáról

Csongrád Városi Önkormányzat Képviselő-testülete a Magyarország 2022. évi központi költségvetéséről szóló 2021. évi XC. törvény 62.§ (6)bekezdésében kapott felhatalmazás alapján, az Alaptörvény 32. cikk (1)bekezdés f)pontjában meghatározott feladatkörében eljárva a következőket rendeli el:

**1. §**

A köztisztviselők illetményalapjáról szóló 31/2018. (XII. 21.) önkormányzati rendelet 2. § (2) bekezdésében a „köztisztviselők illetményalapja 61.000 Ft” szövegrész helyébe a „köztisztviselők illetményalapja 66.000 Ft” szöveg lép.

**2. §**

Ez a rendelet 2022. június 1-jén lép hatályba.

Bedő Tamás Dr. Juhász László

polgármester jegyző

**Végső előterjesztői indokolás**

A köztisztviselői illetményalap mértékének emelését az elmúlt hónapokban felgyorsult inflációnövekedés, valamint az ágazati bérekhez történő felzárkózás teszi indokolttá.

|  |  |
| --- | --- |
|  |  |